อยากปรึกษาคุณค่ะ 2-3วันที่ผ่านมาหลังหมดประจำเดือน มีอาการปวดท้องน้อย และมีตกขาวไหลออกมาเยอะ ไม่มีอาการคัน อยากทราบว่าเกี่ยวกับอะไรค่ะ แล้วต้องทำอย่างไร
สวัสดีค่ะ อาการปวดท้องน้อย ตกขาวมากผิดปกติ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3 อวัยวะภายในอุ้งเชิงกรานอักเสบ อาจมีไข้ร่วมด้วยการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือด มีไข้สูง